[{"text_idx": "#000000", "text": "UEA esperas ke subvencioj forigos la deficiton"}, {"text_idx": "#000001", "text": "UEA celas publikigi sian novan retejon la 15-an de decembro. Subvencioj helpu forigi la financan deficiton de la asocio. La domo en Roterdamo ne estu vendita en la nuna momento. Jen kelkaj el la respondoj, kiujn donis la estraranoj dum reta demandohoro."}, {"text_idx": "#000003", "text": "Unu el la tradiciaj programeroj de c\u0302iuj Universalaj Kongresoj estas \u201dEstraro respondas\u201d. Dum g\u0302i c\u0302eestantaj estraranoj de la asocio respondas al c\u0302iaspecaj demandoj de la kongresanoj. Tre ofte la demandoj temas pri praktikaj\u0302oj de la aktuala kongreso, pri kiuj la estraranoj ne rekte respondecas."}, {"text_idx": "#000004", "text": "C\u0302i-foje la estraranoj efektive pli ol kutime respondecis pri la praktikaj arang\u0302oj, c\u0302ar la Virtuala Kongreso ne havis propran Lokan Kongresan Komitaton, sed se estis demandoj pri praktikaj problemoj, ili ne trafis la tagordon de la reta kunveno, kiun plenigis pli principaj demandoj."}, {"text_idx": "#000005", "text": "Unu el tiuj temis pri la manko de strategia laborplano de UEA. La ampleksa kaj ambicia strategia plano de la antau\u0306a estraro ja grandparte restis neplenumita, kaj c\u0302esis validi jam en 2017. Pri nova plano la estraro aperigis nur kelkajn rudimentajn frazojn en la reta forumo de UEA, kaj ec\u0302 tio okazis nur la 4-an de au\u0306gusto, post memorigoj de la komitato."}, {"text_idx": "#000007", "text": "\u2013 Restas la bazo en la plano de Mark Fettes. Sed ni trovas ke ni devas demokratiigi la laboron pri la strategia plano kaj ne trudi g\u0302in de supre. /.../ Ne estos facile, sed mi vidas ke estas eble inkluzivigi la membrojn en tiun planadon. Tio estas mia celo, mi certe komencos jam fine de c\u0302i tiu virtuala kongreso, kaj mi invitas c\u0302iujn kontribui. Tio okazos per la forumo."}, {"text_idx": "#000008", "text": "Planoj pri akirado de subvencioj estis alia demando, al kiu Duncan Charters respondis. Lau\u0306 li la asocio nun havas tre aktivajn planojn tiudirekte, kaj ec\u0302 novan dungiton, Spyros Papadatos, kiu okupig\u0302as pri subvencioj en Bruselo."}, {"text_idx": "#000009", "text": "\u2013 Li faris c\u0302efe laboron por TEJO dum la unua parto de la jaro sed nun laboras por UEA. Li havas kontaktojn en Bruselo kun multaj organizaj\u0302oj, li laboris en tiu mondo antau\u0306 ol ni dungis lin por helpi nin, kaj li s\u0302ajne en c\u0302iuj siaj antau\u0306aj petoj pri subvenciado estis sukcesa. Do ni havas personon kiu jam estas profesie preparita por tion fari kaj do estos malgranda grupo. Ankau\u0306 Francesco Maurelli kaj Sara Spano\u0300 okupig\u0302is profesie pri subvencipetado kaj havis multe da sukceso. Fakte Francesco listigis la sukcesojn hierau\u0306, en unu el la kunvenoj."}, {"text_idx": "#000011", "text": "\u2013 Ni antau\u0306e havis la esperon ke tiuj subvencioj eble povos forigi la deficiton jam en la venonta jaro. Ni nenian promeson faros, c\u0302ar la cirkonstancoj s\u0302ang\u0302ig\u0302as... Sed ni aktive laboras por kunlabori kun aliaj organizaj\u0302oj, proponi al ili servojn kaj por povi por tio peti subvenciojn. C\u0302ar oni povas vidi la valoron de nia kunlaboro, tiu laboro antau\u0306eniras. G\u0302i estos pli videbla en la venonta jaro."}, {"text_idx": "#000012", "text": "Ne tute klaras, kiel subvencioj povus helpi forigi la bug\u0302etan deficiton de UEA, krom se oni sukcesos akiri grandajn subvenciojn por agadoj, pri kiuj UEA jam nun okupig\u0302as. Tio tamen s\u0302ajnas malfacile realigebla."}, {"text_idx": "#000014", "text": "La estonteco de la biblioteko Hector Hodler zorgigas multajn, c\u0302ar la financa komisiono jam pasintjare proponis fordonaci la bibliotekon, fermi la libroservon en Roterdamo kaj luigi la domon c\u0302e Nieuwe Binnenweg, kie nun trovig\u0302as ne nur la Centra Oficejo, sed ankau\u0306 la biblioteko Hector Hodler kaj la arkivoj de UEA."}, {"text_idx": "#000016", "text": "\u2013 Teorie ni bezonas plentempan laboranton por prizorgi la bibliotekon, sed tion ni ne disponas. Nun ni estas en diskutoj pri la biblioteko, c\u0302u povus temi pri konservado, au\u0306 kunlaboro kun alia biblioteko, sed ni ne atingis solvon, diris Charters."}, {"text_idx": "#000017", "text": "Orlando Raola parolis pri la graveco konservi la kulturan heredaj\u0302on de Esperanto kaj diris, ke estas urg\u0302a prioritato malfermi al esploristoj aliron al la trezoroj de la biblioteko Hector Hodler kaj certigi la fizikan konservadon de la valoraj materialoj. Li tamen ne diris, kiel tio okazu."}, {"text_idx": "#000018", "text": "\u2013 La financoj de la asocio kaj la laborforto ne sufic\u0302as por teni la bibliotekon je la nivelo kiun g\u0302i meritas, kaj pro tio ni laboras jam de unu jaro pri la eblaj solvoj. Multfoje ni au\u0306dis homojn diri, ke ni ne povas fordonaci kaj senigi nin je nia heredaj\u0302o, sed ili devus konscii pri la nuna stato de la biblioteko. Estas sugesto de Aleks [Kadar] ke ni publikigu fotojn de la nuna stato de la biblioteko, por ke la homoj sciu, ke g\u0302i vere ne estas en bona kondic\u0302o kaj ke katalogado praktike ne ekzistas. Detaloj postulus plian horon, sed antau\u0306 la fino de la mandato ni alvenos al iu kontentiga kaj espereble definitiva solvo, diris Raola."}, {"text_idx": "#000019", "text": "Lau\u0306 Duncan Charters la estraro multe laboris por eltrovi, c\u0302u ekzistas aliaj lokoj, kiuj povus doni novan hejmon al la biblioteko, sed g\u0302is nun sen kontentiga rezulto."}, {"text_idx": "#000022", "text": "\u2013 La kosto de la administrejo ja estas sufic\u0302e granda, sed se ni irus al alia lando, c\u0302u orienta Eu\u0306ropo, c\u0302u Afriko, c\u0302u la politikaj kondic\u0302oj estus sufic\u0302e stabilaj? Ne estas facila solvo. Ec\u0302 ludoni ne estas simpla afero. Tamen resti en la nuna stato kun la nunaj kostoj ne s\u0302ajnas esti finance helpa al la asocio. Pro tio ni esploras la diversajn alternativojn, diris Charters."}, {"text_idx": "#000024", "text": "\u2013 Estas sufic\u0302e komplika afero, sed ni ne lasas la programistojn labori sen kontrolo, ni havas c\u0302iumonatajn kunsidojn, kaj tio estas tre grava, tio ne okazis en la antau\u0306aj provoj. Kaj c\u0302io estas dokumentata, do efektive ni havas multe pli da sekureco pri la fina rezulto ol ni povis havi antau\u0306e, kaj la nuna estraro vere interesig\u0302is pri tio multe pli."}, {"text_idx": "#000025", "text": "Noto de la redakcio: En la artikolo pli frue estis skribite, ke vicprezidanto Fernando Maia indikis la 15-an de decembro kiel la celdaton de la publikigo de la nova retejo. Efektive tion diris ne li sed prezidanto Duncan Charters. Ni pardonpetas pro la eraro."}, {"text_idx": "#000026", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000028", "text": "Bele videblas la genra egaleco c\u0302e UEA en la artikolo-foto."}, {"text_idx": "#000029", "text": "C\u0302u vi povas diveni la sekson lau\u0306 la vizag\u0302o? Ekzemple la LGBT-aktivulino kun la virina nome \u201cMargot\u201d, kiu estas arestita en Varsovio aspektas tiel\nBedau\u0306rinde s\u0302i ne tus\u0302is Esperanto-monumenton. Tro malgrava, supozeble."}, {"text_idx": "#000031", "text": "Hejmano estas unu el la multegaj homoj (la granda plimulto, lau\u0306 mi) kiu ne konscias ke kiam oni ekuzis la vorton \u201cgenro\u201d en tiu senco, oni celis ke g\u0302i ne signifu \u201csekson\u201d, sed ion alian."}, {"text_idx": "#000041", "text": "C\u0302u vi do opinias, ke la grupo de TEJO pri genra egaleco okupig\u0302as ekzemple pri plenigo de oficialaj dokumentoj?"}, {"text_idx": "#000042", "text": "Kompreneble ke ne, TEJO ne estas nacia asocio kaj la celoj de tiu interesgrupo rilatas al Esperanto-movado kaj al partoprenado de internaciaj neesperantistaj por-egalecaj kunvenoj. Nenio nacia miakone."}, {"text_idx": "#000043", "text": "S\u0302ajnas ke vi, kiel la granda plimulto, ne vidas diferencon inter \u201csekso\u201d kaj \u201cgenro\u201d, krom ke \u201cgenro\u201d ial s\u0302ajnas pli moderna. Kaj pli tau\u0306ga en oficialaj dokumentoj. \ud83d\ude09"}, {"text_idx": "#000044", "text": "Sebastiano: Ne, c\u0302iuj el la montritaj estraranoj estas konataj esperantistoj."}, {"text_idx": "#000045", "text": "Chi tio estas tro malgaje, kiam tre serioza demando pri estonteco de E-movado anstatauigas la demandon pri genra egaleco. Esperantio situas en danghero!\nLau mi, la nuna situacio en E-movado similas al la situacio, kiam patro-ebriulo volas vendi pomalgrande familian valorojn, por ke lia vivo restas kiel antaue."}, {"text_idx": "#000046", "text": "Unu el la plej gravaj problemoj de UEA estas, ke g\u0302i perdas cent membrojn jare de jardekoj. Eble tio ne estas la sola problemo, sed g\u0302i estas grava problemo. Do kial tio okazas?"}, {"text_idx": "#000047", "text": "Iuj diras, ke la kau\u0306zo estas la apero de la reto. Nu, eble, sed lau\u0306 mia scio, oni neniam serioze esploris, kaj se oni ne scias la kau\u0306zon de la problemo, oni ne povas solvi g\u0302in. La \u201dapero\u201d de la reto tamen okazis antau\u0306 iom da tempo; se tio estas la kau\u0306zo, kial la nombro de membroj ankorau\u0306 falas?"}, {"text_idx": "#000048", "text": "Mi scias, kial mi c\u0302esis esti membro antau\u0306 8 jaroj. C\u0302u UEA scias tion? C\u0302u g\u0302i scias kial la aliaj eks-membroj c\u0302esis esti membroj?"}, {"text_idx": "#000049", "text": "Se la nuna estraro ne volas malkas\u0302i tion kion g\u0302i ja scias, tio certe ne helpas."}, {"text_idx": "#000051", "text": "C\u0302u ankau\u0306 tre serioza demando pri la estonteco de la Esperanto-movado ne estas genra egaleco?\nKaj mia komento tute ne malpermesis alitemajn demandojn, kaj tute ne celis malpermesi ilin."}, {"text_idx": "#000052", "text": "\u00bbC\u0302u ankau\u0306 tre serioza demando pri la estonteco de la Esperanto-movado ne estas genra egaleco?\u00ab \u2013 Ne."}, {"text_idx": "#000054", "text": "Do laux vi ne gravas c\u0302u en Esperantujo ne ekzistas ia egaleco inter viroj, virinoj kaj neduumuloj. Laux vi, Esperantujo restu pasintece, gravajn postenojn havu plejparte viroj (ekzemple, simpla demando: kiom da UEA prezidentoj estis virinoj? c\u0302u tiu nombro restu la sama g\u0302is 2050?), kaj forestu per tiu pasintecemo de la homaj rajtoj kaj de la valoroj kaj de la celoj de UN? C\u0302ar jes ja, genran egalecon defendas UN."}, {"text_idx": "#000055", "text": "Hejmano, vi asertis: \u00bbDo laux vi ne gravas c\u0302u en Esperantujo ne ekzistas ia egaleco inter viroj, virinoj kaj neduumuloj.\u00ab \u2013 Mi kredas, ke via logiko estas mankhava. Mi ne asertis tion, kion vi provas subs\u0302ovi al mi."}, {"text_idx": "#000056", "text": "Mi kredis, ke estas memkompreneble, ke temas pri demando ankaux."}, {"text_idx": "#000060", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]